רשיון


אנא קרא את תנאי הסכם זה בקפידה.

אם אינך מסכים עם תנאי רשיון זה, השב מיד את המוצר מבלי להשתמש בו ובקש לקבל בחזרה את התמורה ששילמת. אם אתה מתקין תוכנה זו לשימושם של גופים אחרים, הינך מחוייב ליידע את האמורים ששימוש בתוכנה מצביע על קבלת תנאים אלו. 

רשיון
תוכניות התוכנה כולל כל הגופנים (להלן - "התוכנה") הכלולים בחבילה זו מוגנים בזכויות יוצרים והינם בבעלותה של חברת לקסמרק אינטרנשיונל בע"מ (להלן - "לקסמרק") ו/או המפיצים שלה, והם מורשים (לא נמכרים) לשימושך על-ידי לקסמרק רק על מחשב אישי יחיד בכל פעם. בנוסף הינך רשאי לשמור או להתקין עותק של התוכנה על שרת המשמש רק להתקנה או הרצת התוכנה על המחשבים האחרים שלך ברשת פנימית; אולם, הינך חייב לרכוש רשיון לכל מחשב נפרד שעליו מותקנת התוכנה או מופעלת מן השרת. התוכנה מורכבת מהוראות הניתנות לקריאה על-ידי המחשב, תוכן אודיו/ויזואלי (כגון דמויות והקלטות) וחומרים נלווים. הינך רשאי להכין עותק יחיד של התוכנה למטרות גיבוי או התקנה בלבד. אינך רשאי לשנות, לפענח, לבצע היפוך בהרכבה, לבצע היפוך איסוף, לתרגם בצורה אחרת או לבצע כיוצ"ב פעולות בתוכנה. אינך רשאי להעתיק את התוכנה לרשת ציבורית כלשהי. אינך רשאי לבצע רישוי-משני או להשכיר או להעביר בכל צורה אחרת תוכנה זו לצד שלישי כלשהו. הינך רשאי להעביר את כל זכויותיך על-פי הסכם זה על ידי העברת ההסכם וכל העתקים מן התוכנה לצד ג', וזאת במידה והמקבל קיבל על עצמו את כל התנאים הקבועים בהסכם זה. 

הינך מסכים כי לא תשתמש, תריץ, תשנה, תפעיל, תתקין או תיישם את התוכנה, בשלמות או באופן חלקי, בשום אופן אשר יכול לבטל, לשנות, להעלים, לטשטש, לשנות או להפחית מן החזות הויזואלית של סימן-מסחרי, שם מותג, צורת מותג או הודעה בנוגע לזכויות קניין-רוחני אשר מופיעים על מסכי תצוגה כלשהם של מחשב, אשר מופעלים בדרך-כלל על-ידי או כתוצאה מהתוכנה. 

הצהרה על אחריות מוגבלת
לקסמרק מספקת אחריות מוגבלת בת שלושה-חודשים, החל מן היום בו נמסר המוצר לידי הלקוח המקורי. האחריות הינה על המדיה (לדוגמה, דיסקט או תקליטור) עליו נמצאת התוכנה. 


מלבד האחריות המפורשת המתוארת לעיל (החלה על המדיה בלבד), אין על התוכנה אחריות והיא מסופקת "כפי שהיא". האחריות המתוארת לעיל מחליפה כל אחריות אחרת, מפורשת או מרומזת, לרבות, אחריות מרומזת על יכולת שיווק והתאמה למטרה מסויימת. ישנם אזורי-שיפוט אשר אינם מאפשרים אי-הכללת אחריות מרומזת, לפיכך ייתכן שהאמור לעיל אינו חל עליך. 

הגבלת סעדים
אחריותה הכוללת של לקסמרק - לרבות מפיציה, משווקיה, חברות-הבת שלה והמוכרים-בחזרה שלה - והסעד הבלעדי שיהיה נתון לך הינו כדלקמן: לקסמרק תספק את האחריות המפורשת המתוארת לעיל. אם לקסמרק אינה מתקנת מדיה פגומה כפי שהובטח באחריות, הינך רשאי להפסיק את הרשיון וכספך יושב עם השבת כל העתקי התוכנה. 

לתביעות כלשהן הנובעות מאחריותה המוגבלת של לקסמרק, או תביעות אחרות כלשהן הקשורות לנושא הנדון בהסכם זה, האחריות של לקסמרק על כל סוגי הנזקים, ללא קשר לצורת או בסיס התביעה (לרבות חוזה, הפרה, השתק, רשלנות, מצג שווא או עוולה), תהיה מוגבלת עד לסך של 5,000 דולר ארה"ב או הסכום ששולם ללקסמרק או למשווקיה המורשים עבור הרשיון להלן, על התוכנה אשר גרמה את הנזקים או שהיא הנושא, או שהיא קשורה ישירות, לעילת התביעה. ההגבלה לא תחול על תביעות על פציעה אישית או נזקים לרכוש אישי ממשי או מוחשי שנגרמו עקב רשלנותה של לקסמרק. 

בשום מקרה לא תהיה לקסמרק אחראית להוצאות, הפסד רווחים או כל נזק מקרי או נזק נסיבתי אחר, אפילו אם הודיעו ללקסמרק או למשווקיה על האפשרות לנזקים כאלו, או לכל תביעה מצידך המבוססת על תביעה של צד שלישי. 
ישנם איזורי שיפוט שאינם מאפשרים הגבלה או אי-הכללה של נזקים מקריים או נזקים נסיבתיים לפיכך ייתכן שהדברים שלעיל אינם חלים עליך. 
בשום מקרה לא תהיה לקסמרק אחראית לכל הפרעה בשימוש או לכל אובדן, אי-דיוק, או נזק לנתונים או רישומים. 

כללי
הינך רשאי להפסיק את הרשיון בכל עת על-ידי השמדת כל העתקי התוכנה או בכל דרך אחרת המתוארת ברשיון זה. לקסמרק רשאית להפסיק את רשיונך אם אינך עומד בתנאים הללו. עם הפסקה כאמור, הינך מסכים להשמיד את כל העתקי התוכנה המצויים ברשותך. כל ניסיון לביצוע רישוי-משני, השכרה, החכרה או הקצאה, או (מלבד מה שמאושר כאן באופן מפורש) להעביר עותק כלשהו של התוכנה הינו חסר תוקף מבחינה חוקית.

הינך מסכים לכך שאתה אחראי לתשלום כל המיסים, כולל מיסי רכוש אישיים, הנובעים מהסכם זה. לא תינקט פעולה משפטית הנובעת מהסכם זה, וזאת ללא קשר לצורתה ומהותה, לאחר שחלפו שנתיים מן היום בו השתכללה עילת התביעה. הסכם זה כפוף לחוקי המדינה בה רכשת את התוכנה. אם רכשת את התוכנה בארצות-הברית, יחולו חוקי קהיליית קנטקי. 

זכויות הנתונות לממשל בארצות הברית

התוכנה וכל חומר הנלווה או המצורף לה והמסופק בהסכם זה, הינם תוכנה מסחרית וחומר מסחרי אשר פותחו באופן בלעדי באמצעות מימון פרטי. שימוש, העתקה או גילוי של התוכנה או של החומר המצורף לה על ידי הממשל בארה"ב הינו כפוף להגבלות המפורטות.
