Általános licencszerződési feltételek
KÉRJÜK, OLVASSA EL FIGYELMESEN AZ ALÁBBI LICENCSZERZŐDÉST. HA NEM ÉRT EGYET A JELEN LICENCSZERZŐDÉSBEN FOGLALT RENDELKEZÉSEKKEL, HASZNÁLATBAVÉTEL NÉLKÜL, HALADÉKTALANUL JUTTASSA VISSZA A TERMÉKET, ÉS KÉRJE A VÉTELÁR VISSZATÉRÍTÉSÉT. HA MÁSOK SZÁMÁRA TELEPÍTI A TERMÉKET, TÁJÉKOZTATNIA KELL A FELHASZNÁLÓKAT ARRÓL, HOGY A TERMÉK HASZNÁLATA AZ ALÁBBI SZABÁLYOK ELFOGADÁSÁT JELENTI.
LICENC 
A csomagba foglalt szoftver programok, együtt minden betűkészlettel (a "szoftver"), a Lexmark International, Inc. ("Lexmark"), illetve eladói tulajdonát képezik, és a szerzői jog védelme alatt állnak. A Lexmark a programokat nem adja el, hanem licencet ad azok egyetlen számítógépen történő használatára. A felhasználó tárolhatja, illetve telepítheti a szoftver egy példányát hálózati kiszolgálón is, amelyet kizárólag a szoftver más számítógépekre való telepítésére, illetve azokon való futtatására használ belső hálózaton keresztül. Ehhez azonban minden számítógéphez, amelyre a szoftvert telepíti, illetve amelyen futtatja azt, külön licencszerződést kell kötni. A szoftver számítógép által olvasható utasításokat, audiovizuális elemeket (képeket és hangfelvételeket), valamint egyéb dokumentumokat tartalmaz. A felhasználó biztonsági, illetve telepítési céllal egy másolatot készíthet a szoftverről. Tilos a szoftvert módosítani, feltörni, visszafejteni, lefordítani vagy más módon megváltoztatni. Tilos a szoftvert nyilvános hálózatra másolni, valamint harmadik félnek allicenciába vagy bérbe adni. Engedélyezett azonban a szoftver licencjogainak átruházása, amennyiben az átadó nem tart meg példányt, és a szoftvert, valamint ezt a licencszerződést teljes egészében átruházza, továbbá ha az átvevő elfogadja a jelen szerződés rendelkezéseit. 
A felhasználó beleegyezik, hogy nem fogja a szoftvert, egészben vagy részben, oly módon felhasználni, futtatni, installálni vagy megváltoztatni, amely azt eredményezi, hogy bármely védjeggyel, cégnévvel, vagy ipari mintával illetve szellemi tulajdonnal kapcsolatos felhívás, figyelmeztetés, amely a számítógépek képernyőjén normális esetben, a szoftver által vagy eredményeképpen megjelenik, letörlődik, megváltozik, kimarad, elhomályosul vagy elveszíti a kiemeltségét.
SZAVATOSSÁG KORLÁTOZÁSA 
A Lexmark a szoftverhordozó tekintetében (hajlékonylemez vagy CD) az eredeti vásárlónak való átadástól számított három hónapig korlátozott szavatosságot vállal.
A FENT LEÍRT (CSAK A SZOFTVERHORDOZÓRA ÉRVÉNYES) SZAVATOSSÁGON KÍVÜL A SZOFTVERRE SEMMIFÉLE SZAVATOSSÁG NEM VONATKOZIK, ÉS JELENLEGI ÁLLAPOTÁBAN KERÜL ÁTADÁSRA. A FENTI SZAVATOSSÁG MINDEN MÁS KIFEJEZETT VAGY VÉLELMEZETT SZAVATOSSÁG HELYÉBE LÉP, BELEÉRTVE, DE NEM KIZÁRÓLAG, AZ ELADHATÓSÁG ÉS ADOTT CÉLRA VALÓ ALKALMAZHATÓSÁG VÉLELMEZETT SZAVATOSSÁGÁT IS. Egyes országok jogrendje nem teszi lehetővé a vélelmezett szavatossági jogok korlátozását, ezért lehet, hogy a jelen bekezdésbe foglalt rendelkezések Önre nem vonatkoznak.
A KÁRTÉRÍTÉS KORLÁTOZÁSA
A Lexmark teljes felelősségére, beleértve eladóinak, leányvállalatainak és viszonteladóinak felelősségét, illetve a felhasználónak nyújtott kártérítésre az alábbi szabályok az irányadóak: 
A Lexmark a fent leírt szavatosságot vállalja. Amennyiben a Lexmark nem cseréli ki a hibás szoftverhordozót a szavatosságban leírtaknak megfelelően, a felhasználó megszüntetheti a licencszerződést, és a szoftver összes példányának visszaadása ellenében visszakapja a vételárat. Azon igények esetében, amelyek a Lexmark korlátozott szavatosságvállalásából erednek, illetve a jelen Szerződés tárgyával kapcsolatos minden (szerződésből, szerződésszegésből, kizárásból, mulasztásból, félretájékoztatásból stb. eredő) igény esetében a Lexmark felelőssége legfeljebb 5.000 USD összegig a Lexmark-nak vagy hivatalos viszonteladójának a kárt okozó, illetve a károkozással közvetlenül kapcsolatos jelen szoftver licencéért kifizetett összegig terjed. Ez a korlátozás nem vonatkozik a Lexmark gondatlansága által okozott személyi sérülések, illetve ingatlanban vagy ingó tulajdonban bekövetkezett kár alapján felmerült igényekre. 
A LEXMARK SEMMILYEN ESETBEN NEM FELELŐS AZ ELMARADT HASZONBÓL, MEGTAKARÍTÁS ELMARADÁSÁBÓL SZÁRMAZÓ, ILLETVE A VÉLETLEN VAGY EGYÉB KÖZVETETT KÁROKÉRT, MÉG AKKOR SEM, HA A LEXMARK VAGY VISZONTELADÓI TÁJÉKOZTATÁST KAPTAK AZ ILYEN KÁROK LEHETOSÉGÉRŐL. HASONLÓKÉPPEN KI VANNAK ZÁRVA A HARMADIK FÉL IGÉNYÉN ALAPULÓ KÁRTÉRÍTÉSI IGÉNYEK.
A LEXMARK SEMMILYEN ESETBEN NEM FELELŐS A MŰKÖDÉS MEGSZAKADÁSÁBÓL, ADATVESZTÉSBŐL, ILLETVE ADATKÁROSODÁSBÓL EREDŐ KÁROKÉRT. Egyes országok jogrendje nem teszi lehetővé a felelősség korlátozását vagy kizárását, ezért lehet, hogy a fenti korlátozás illetve kizárás Önre nem vonatkozik.
ÁLTALÁNOS TUDNIVALÓK
A licencszerződést a felhasználó bármikor megszüntetheti a szoftver összes birtokában lévő példányának megsemmisítésével, vagy az itt leírt egyéb eljárással. A jelen szerződésben rögzített szabályok be nem tartása esetén a Lexmark szintén megszüntetheti a licencszerződést. A szerződés megszűnése esetén a felhasználó vállalja a szoftver összes példányának megsemmisítését. A szoftver allicenciába, bérletbe adására, lízingelésére és másolatainak (az itt leírt feltételektől eltérő) átruházására irányuló kísérletek érvénytelenek. A felhasználó vállalja a szerződés alapján felmerülő adók, beleértve a vagyonadó megfizetését. Egyik fél sem kezdeményezhet semmilyen intézkedést a jelen szerződés alapján az intézkedés alapjául szolgáló eseménytől számított két éven túl. A jelen szerződésre annak az országnak a jogszabályai irányadóak, ahol a felhasználó a szoftvert beszerezte. Amennyiben ez az ország az Egyesült Államok, a szerződés tekintetében a Commonwealth of Kentucky jogszabályai az irányadóak.
EGYESÜLT ÁLLAMOK (USA) KORMÁNYÁNAK JOGAI
A jelen licencszerződés alapján szolgáltatott szoftver és az ahhoz kapcsolódó dokumentumok jellege kereskedelmi szoftver és dokumentáció, melyek kizárólag magán költségen kerültek kifejlesztésre.  A szoftver vagy szoftver dokumentáció használata, másolása, vagy közzététele a Kormány által az itt írt korlátozások alá esnek.