Άδεια χρήσης
  
ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ, ΕΠΙΣΤΡΕΨΤΕ ΕΓΚΑΙΡΩΣ ΤΟ ΠΡΟΪΟΝ ΧΩΡΙΣ ΝΑ ΤΟ ΧΡΗΣΙΜΟΠΟΙΗΣΕΤΕ ΚΑΙ ΖΗΤΗΣΤΕ ΕΠΙΣΤΡΟΦΗ ΤΟΥ ΧΡΗΜΑΤΙΚΟΥ ΠΟΣΟΥ ΠΟΥ ΚΑΤΑΒΑΛΑΤΕ. ΕΑΝ ΕΓΚΑΘΙΣΤΑΤΕ ΑΥΤΟ ΤΟ ΛΟΓΙΣΜΙΚΟ ΓΙΑ ΧΡΗΣΗ ΑΠΟ ΤΡΙΤΟΥΣ, ΣΥΜΦΩΝΕΙΤΕ ΝΑ ΕΝΗΜΕΡΩΣΕΤΕ ΤΟΥΣ ΧΡΗΣΤΕΣ ΟΤΙ Η ΧΡΗΣΗ ΤΟΥ ΛΟΓΙΣΜΙΚΟΥ ΔΗΛΩΝΕΙ ΑΠΟΔΟΧΗ ΤΩΝ ΟΡΩΝ.
 
ΑΔΕΙΑ ΧΡΗΣΗΣ
Τα προγράμματα λογισμικού, συμπεριλαμβανομένων όλων των γραμματοσειρών ("Λογισμικό") που περιέχονται στη συσκευασία ανήκουν και προστατεύονται από πνευματικά δικαιώματα της Lexmark International, Inc. ("Lexmark") και/ή των προμηθευτών της και παραχωρείται η άδεια χρήσης τους σε σας από τη Lexmark (δεν πωλούνται) για χρήση σε έναν μόνο προσωπικό υπολογιστή κάθε φορά. Μπορείτε, επίσης, να αποθηκεύσετε ή να εγκαταστήσετε ένα αντίγραφο του Λογισμικού σε server και να το χρησιμοποιείτε μόνο για την εγκατάσταση ή εκτέλεση του Λογισμικού στους άλλους υπολογιστές ενός εσωτερικού δικτύου ή για τη διαπίστωση της δυσλειτουργίας του Λογισμικού με άλλα προγράμματα, εφόσον η διαπίστωση αυτή δεν είναι ευχερώς προσιτή με άλλη μέθοδο όπως και να παραγάγετε ένα εφεδρικό αντίγραφο για λόγους ασφάλειας. Ωστόσο, πρέπει να αποκτήσετε άδεια για κάθε έναν από τους υπολογιστές στους οποίους εγκαθίσταται το Λογισμικό ή εκτελείται από το server.  Το Λογισμικό αποτελείται από μηχανοαναγνώσιμες οδηγίες, οπτικοακουστικό περιεχόμενο (όπως εικόνες και ηχογραφήσεις) και συνοδευτικό υλικό.  

Μπορείτε να δημιουργήσετε ένα αντίγραφο του Λογισμικού αποκλειστικά για λόγους ασφαλείας ή εγκατάστασης.  Δεν μπορείτε να τροποποιήσετε, να αποκρυπτογραφήσετε, να μετατρέψετε ή με άλλο τρόπο να μεταφράσετε το Λογισμικό. Δεν μπορείτε να αντιγράψετε το Λογισμικό σε κανένα δίκτυο ελεύθερης πρόσβασης.  Δεν μπορείτε να δανείσετε ή να ενοικιάσετε αυτό το Λογισμικό σε τρίτο μέρος, αλλά μπορείτε να μεταβιβάσετε όλα τα δικαιώματα που απορρέουν από την παρούσα Συμφωνία, εφόσον δεν κρατήσετε αντίγραφα και μεταβιβάσετε όλο το Λογισμικό και την παρούσα Συμφωνία και με την προϋπόθεση ότι ο παραλήπτης συμφωνεί με τους όρους της παρούσας Συμφωνίας.
 
Συμφωνείτε ότι δεν θα χρησιμοποιήσετε, εκτελέσετε, χειριστείτε, εγκαταστήσετε ή τροποποιήσετε το Λογισμικό, στο σύνολό του ή εν μέρει, με κανένα τρόπο που να επιφέρει αντικατάσταση, τροποποίηση, εξάλειψη, απόκρυψη ή αλλαγή στην εμφάνιση οποιουδήποτε εμπορικού σήματος, εμπορικής ονομασίας, εμπορική συσκευασία ή σημείωσης περί πνευματικής ιδιοκτησίας που εμφανίζεται στην οθόνη του υπολογιστή και η οποία κανονικά δημιουργείται από ή είναι αποτέλεσμα του Λογισμικού.
 
ΔΗΛΩΣΗ ΠΕΡΙΟΡΙΣΜΕΝΗΣ ΕΓΓΥΗΣΗΣ
Η Lexmark παρέχει περιορισμένη εγγύηση τριών μηνών, από την ημερομηνία παράδοσης στον αρχικό αγοραστή, για το Λογισμικό καθώς και τα μέσα (π.χ. δισκέτα ή cd) με τα οποία αυτό προμηθεύεται   προς  τους χρήστες.  
 
Η ΕΓΓΥΗΣΗ ΠΟΥ ΠΕΡΙΓΡΑΦΕΤΑΙ ΠΑΡΑΠΑΝΩ ΑΝΤΙΚΑΘΙΣΤΑ ΚΑΘΕ ΑΛΛΗ ΕΓΓΥΗΣΗ, ΡΗΤΗ Ή ΣΙΩΠΗΡΗ,   ΜΕ ΤΗ ΔΙΕΥΚΡΙΝΙΣΗ ΟΤΙ ΤΟ ΛΟΓΙΣΜΙΚΟ ΚΑΙ ΤΑ ΜΕΣΑ ΑΝΤΑΠΟΚΡΙΝΟΝΤΑΙ ΣΤΗΝ ΕΥΛΟΓΑ ΑΝΑΜΕΝΟΜΕΝΗ ΧΡΗΣΗ ΤΟΥΣ ΚΑΤΑ ΤΟ ΧΡΟΝΟ ΘΕΣΗΣ ΤΟΥΣ ΣΕ ΚΥΚΛΟΦΟΡΙΑ.
 
ΠΕΡΙΟΡΙΣΜΟΣ ΑΠΟΖΗΜΙΩΣΕΩΝ
Η όλη ευθύνη της Lexmark, περιλαμβανομένης της ευθύνης των προμηθευτών, υποκαταστημάτων και μεταπωλητών της και η αποκλειστική αποζημίωσή σας έχει ως εξής:
Η Lexmark θα παράσχει τη ρητή εγγύηση που περιγράφεται παραπάνω.  Σε περίπτωση που η Lexmark δεν επισκευάσει  κάποιο ελαττωματικό  προϊόν μέσα σε εύλογο χρόνο σύμφωνα με την εγγύηση, μπορείτε να τερματίσετε την  άδειά σας και τα χρήματά σας θα σας επιστραφούν με την επιστροφή όλων των αντιγράφων του Λογισμικού, είτε να ζητήσετε την αντικατάστασή τους με άλλα όμοια, οπότε θα δικαιούστε ισόχρονη αντίστοιχη εγγύηση για αυτά.
 
H Lexmark, οι προμηθευτές, υποκαταστήματα και μεταπωλητές της δεν φέρουν καμία ευθύνη για ελαττωματικά ή ατελή μέσα ή Λογισμικό για τα οποία παραχωρήθηκε άδεια χρήσης, όταν το ελάττωμα ή ατέλεια δεν υπήρχε κατά το χρόνο θέσης τους σε κυκλοφορία, όταν δεν ήταν δυνατή η διαπίστωσή τους κατά το χρόνο αυτό σύμφωνα με το τότε επίπεδο των επιστημονικών και τεχνικών γνώσεων, ή οφειλόταν σε εναρμονισμό με τις νομοθεσίες της Ελλάδας ή της Ευρωπαϊκής Ενωσης ή σε συμπεριφορά ή υπαιτιότητα τρίτων μερών, συμπεριλαμβανομένων και των προσώπων στα οποία παραχωρήθηκε νόμιμα άδεια χρήσης τους από τη Lexmark, προμηθευτές, υποκαταστήματα και μεταπωλητές της.
 
ΣΕ ΚΑΜΙΑ ΠΕΡΙΠΤΩΣΗ Η LEXMARK ΔΕΝ ΘΑ ΕΙΝΑΙ ΥΠΕΥΘΥΝΗ ΓΙΑ ΟΠΟΙΑΔΗΠΟΤΕ ΔΙΑΚΟΠΗ ΧΡΗΣΗΣ Ή ΓΙΑ ΟΠΟΙΑΔΗΠΟΤΕ ΑΠΩΛΕΙΑ, ΑΝΑΚΡΙΒΕΙΑ Ή ΒΛΑΒΗ ΔΕΔΟΜΕΝΩΝ Ή ΑΡΧΕΙΩΝΠΟΥ ΔΕΝ ΟΦΕΙΛΕΤΑΙ ΣΤΗΝ ΕΛΛΕΙΨΗ ΚΑΤΑΛΛΗΛΟΤΗΤΑΣ ΤΟΥ ΛΟΓΙΣΜΙΚΟΥ ΚΑΙ ΤΩΝ ΜΕΡΩΝ ΚΑΤΑ ΤΟ ΧΡΟΝΟ ΠΑΡΑΧΩΡΗΣΗΣ ΤΗΣ ΑΔΕΙΑΣ ΧΡΗΣΗΣ.
 
ΓΕΝΙΚΑ
Μπορείτε να τερματίσετε την άδεια χρήσης ανά πάσα στιγμή καταστρέφοντας όλα τα αντίγραφα του Λογισμικού, ή με εναλλακτικό τρόπο που περιγράφεται στους παρόντες όρους.  Η Lexmark μπορεί να τερματίσει την άδεια χρήσης σας εάν δεν συμμορφωθείτε με τους παρόντες όρους.  Σε περίπτωση τέτοιου τερματισμού, συμφωνείτε να καταστρέψετε όλα τα αντίγραφα του Λογισμικού. Κάθε απόπειρα δανεισμού, ενοικίασης, εκμίσθωσης, εκχώρησης ή (εκτός εάν παρέχεται ρητώς με το παρόν) μεταβίβασης αντιγράφου του Λογισμικού είναι άκυρη  και επισύρει όλες τις συνέπειες των εφαρμοστέων στην Ελλάδα διατάξεων περί Πνευματικής Ιδιοκτησίας.
 
Συμφωνείτε ότι έχετε την ευθύνη πληρωμής όλων των φόρων, συμπεριλαμβανομένων των προσωπικών φόρων ιδιοκτησίας, που απορρέουν από την παρούσα Συμφωνία.  Καμία ενέργεια, ανεξαρτήτως μορφής, που εγείρεται από την παρούσα Συμφωνία, δεν μπορεί να εγερθεί από οποιοδήποτε μέρος, εφόσον έχουν παρέλθει περισσότερο από  τρία χρόνια μετά την αιτία της ενέργειας.  Η παρούσα Συμφωνία διέπεται από τους νόμους της χώρας στην οποία αποκτήσατε το Λογισμικό.  Εάν αποκτήσατε το Λογισμικό στις Ηνωμένες Πολιτείες, η χρήση του διέπεται από το νόμο Commonwealth του Kentucky.

ΔΙΚΑΙΩΜΑΤΑ ΤΗΣ ΚΥΒΕΡΝΗΣΗΣ ΤΩΝ ΗΝΩΜΕΝΩΝ ΠΟΛΙΤΕΙΩΝ ΑΜΕΡΙΚΗΣ

Το  λογισμικό  καθώς και τα συνοδευτικά  έγγραφα σύμφωνα με την παρούσα άδεια χρήσης αποτελούν λογισμικό ηλεκτρονικών υπολογιστών  και έγγραφα που παρέχονται για εμπορικό σκοπό και των οποίων η δημιουργία και σύνταξη χρηματοδοτήθηκε αποκλειστικά από ιδιωτικούς πόρους. Η χρήση, αντιγραφή και κοινοποίηση του λογισμικού ή των εγγράφων από την Κυβέρνηση των Η.Π.Α. υπόκειται στους κατωτέρω αναφερόμενους περιορισμούς.